N Á V R H     K O M U N I K É 

Vláda SR na svojom zasadnutí dňa ......................... 2001 prerokovala a vyslovila súhlas s Platobnou dohodou medzi vládou Českej a Slovenskej Federatívnej Republiky  a  Zväzovou  výkonnou  radou  Skupštiny  Socialistickej  Federatívnej  Republiky  Juhoslávie, podpísanou  v  Belehrade dňa 8. februára 1991. Predmetná Platobná dohoda v dôsledku neuskutočnenia notifikácie doposiaľ nenadobudla platnosť, no na základe jej predbežného vykonávania od      1. marca 1991 vznikli Slovenskej republike a Českej republike pohľadávky voči nástupníckym štátom po bývalej Socialistickej Federatívnej Republike Juhoslávie. 

Vzhľadom na to, že nadobudnutie platnosti Platobnej dohody je viazané na výmenu nót, potvrdzujúcich jej schválenie v súlade s právnym poriadkom každej zmluvnej strany, vláda SR zároveň schválila znenie výmennej nóty, adresovanej Veľvyslanectvu Juhoslovanskej zväzovej republiky v Bratislave a vyslovila súhlas s postupom Ministerstva financií Slovenskej republiky pri vysporiadaní podielu Slovenskej republiky na vládnych pohľadávkach po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej Republike Juhoslávie.